Основна практика е, сглобяемите къщи да се произвеждат от дърво, макар че и металните конструкции от този тип също са възможна алтернатива, която можем да Ви предложим. Интересна особеност за този модел сгради е, че се строят изключително бързо, тъй като се използват готови модули, които се сглобяват на място а мокрите и бавни процеси са сведени до минимум. Изборът на дървен материал като основен елемент в строежа е широко разпространен в чужбина и отдавна се е доказал като печеливш заместник на монолитното строителство. Освен това е важно да се отбележи, че сглобяемите къщи имат множество предимства, които ги правят значително по-привлекателна и дори предпочитана опция. Едно от тях е фактът, че се изграждат от екологично чисти материали, което в последните години е силно дискутиран въпрос и хората все повече и повече започват да се съобразяват със стремежа към намаляване на вредното влияние върху природата, с цел да осигурят една здравословна и чиста околна среда за нас и нашите деца. Сглобяемите къщи са много ефективни по отношение на разход на топлина, тъй като са много добре топлоизолирани и намаляват разходите по отопление през студените месеци и за охлаждане през лятото. Бързината на строителство също е ключово предимство на сглобяемите къщи – както вече споменахме то се дължи на свеждането до минимум на мокрото строителство, както и на това, че модулите са предварително изработени.

От друга страна този тип строителство предполага голяма свобода в проектите и последователна желана реконструкция на къщите. Използваните материали са значително по-леки от използваните при стандартните къщи и това води до по-голяма устойчивост на постройката при евентуални земетресения и други природни бедствия а също така благодарение на специалната обработка на дървесината, нашите сглобяеми къщи са по-устойчиви във времето. И естествено отгоре на всичко това, цените на сглобяемите къщи са много по-ниски като същото се отнася и за техни ремонти и реконструкции не само заради по-ниската цена на материалите, но и поради спестения труд, който е значително по-малко от необходимия при стандартното за България монолитно строителство на къщи.